Eraomandliku lahendusena pakutakse elektrienergia tootmist. Kui kogu vesi suunata turbiinitoiteks, saadakse 3 kaplantüüpi turbiini (150 pööret minutis) abil 8-10 miljonit KWh energiat aastas, mis teeb brutoväärtuseks 5,6-7 miljonit krooni. Andes kolmandiku veest kalatrepi tarvis,  oleksid eeltoodud arvud sedavõrd väiksemad. Sama palju elektrienergiat annaks aastaga üks tuulepargi turbiin. Kahjum kudetee sulgemisest 50%-le kuderändekalade lõhe ja meriforelli osas oleks kuni 70 miljonit krooni, vimma osas 5 miljonit krooni aastas. Nagu näeme, ületaks kogu kahju energiatulu kordades.